OpenLLM-France/wikimedia huggingface dataset:
# Casa Rectoral (Sitges)

La Casa Rectoral és una obra amb elements gòtics de Sitges (Garraf) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres articulat en dos cossos d'alçàries diferents, de planta baixa i pis el de la dreta i de planta i dos pisos el de l'esquerra. La façana presenta una distribució irregular de les obertures, emmarcades en pedra. A la planta baixa s'obren tres portes d'arc de mig punt adovellat. La resta d'obertures són rectangulars, llevat d'una finestra del primer pis, d'arc trilobulat. L'interior de la construcció conserva arcs de pedra dels segles xiii i XIV.

## Història

Tot i la manca de documentació relacionada amb l'origen concret d'aquest edifici, la seva ubicació en el nucli més antic de la vila i alguns elements conservats permeten deduir que ja existia en època medieval.
La construcció ha experimentat modificacions diverses al llarg del temps. A l'Arxiu de l'Ajuntament de Sitges es conserva una sol·licitud del 10-8-1883, en la qual el rector F.Trias demanava permís per renovar la façana.

## Referències

* 1 2 3 «Casa Rectoral». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Carmen Consoli

Carmen Carla Consoli, també coneguda amb el sobrenom la cantantessa (Catània, Sicília, 4 de setembre de 1974) és una cantautora, guitarrista i compositora italiana. Es va revelar el 1996 al Festival de Sanremo amb la cançó "Amore di plastica" i disc rere disc s'ha revelat com la representant d'un rock alternatiu però comercial. D'ençà del començament de la seva carrera ha venut més de 2 milions de discos a Itàlia i ha estat guardonada amb 11 discos de platí i dos discos d'or.

## Discografia

* Due parole (1996)
* Confusa e Felice (1997)
* Mediamente isterica (1998)
* Stato di necessità (2000)
* État de nécessité (2001, versió francesa de "Stato di necessità")
* L'Anfiteatro e la bambina impertinente (2001)
* L'Eccezione (2002)
* Carmen Consoli (2002/2003, versió anglesa de L'eccezione)
* Un sorso in più (2003)
* Eva contro Eva (2006)
* Mediamente isterica - Deluxe Edition (2008)
* L'uomo che ama (2008)
* Elettra (2009)
* Per niente stanca (2010)
* L'abitudine di tornare (2015)
* Eco di sirene (2018)
* Volevo fare la Rockstar (2021)

## Referències

* ↑ «Carmen Consoli - Biografía y discos de la catansesa» (en castellà), 14-12-2015. [Consulta: 11 juliol 2020].
# Caseta i túnel del ferrocarril Transpirenaic

La Caseta i túnel del ferrocarril Transpirenaic és una obra de Ripoll protegida com a Bé Cultural d'Interès Local.

## Descripció

El túnel té la façana frontal feta amb pedra picada. La seva monumental forma és a imitació del monestir de Ripoll, tal com ho prova l'existència de merlets en el coronament i una filera d'arcs cecs de punt rodó a imitació de l'estil llombard. A la façana també hi ha l'escut, molt desgastat, del cos d'obres públiques.
A tocar del túnel, a mà esquerra, hi ha l'edifici que havia fet les funcions d'habitatge del guardaagulles i de magatzem de material. L'edifici està format per planta baixa i primer pis. La façana dels baixos, feta amb pedra picada, presenta tres obertures amb arcs de punt rodó: una espitllera, una finestra i la porta per accedir a l'interior. El primer pis té la façana arrebossada i està feta de maons; presenta tres obertures de traços rectes. La coberta, de teula plana, és a un sol vessant.

## Referències

* 1 2 «Caseta i túnel del ferrocarril Transpirenaic». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Casco (Wisconsin)

Casco és una població dels Estats Units a l'estat de Wisconsin. Segons el cens del 2000 tenia 1.153 habitants.

## Demografia

Segons el cens del 2000, Casco tenia 572 habitants, 227 habitatges i 162 famílies. La densitat de població era de 394,4 habitants per km².
Dels 227 habitatges en un 34,8% hi vivien nens de menys de 18 anys, en un 60,4% hi vivien parelles casades, en un 7% dones solteres, i en un 28,2% no eren unitats familiars. En el 25,1% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,1% tenia menys de 18 anys, un 7,2% entre 18 i 24, un 30,6% entre 25 i 44, un 18,7% de 45 a 60 i un 16,4% 65 anys o més.
L'edat mediana era de 36 anys. Per cada 100 dones de 18 o més anys hi havia 91,3 homes.
La renda mediana per habitatge era de 44.583 $ i la renda mediana per família de 50.000 $. Els homes tenien una renda mediana de 36.029 $ mentre que les dones 24.444 $. La renda per capita de la població era de 18.168 $. Aproximadament el 2,8% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Casco» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Casco». American Fact Finder. Oficina del Cens dels Estats Units, 12-01-2010.
Viccionari
# Cascinette d'Ivrea

Cascinette d'Ivrea és un comune (municipi) de la ciutat metropolitana de Torí, a la regió italiana del Piemont, situat a uns 50 quilòmetres al nord-est de Torí. A 1 de gener de 2019 la seva població era de 1.511 habitants.
Cascinette d'Ivrea limita amb els municipis de Chiaverano, Burolo i Ivrea.

## Referències

* ↑ «Resident population on 1st january» (en anglès). ISTAT. [Consulta: 4 abril 2020].
# Cascia

Cascia és una localitat i comune italiana de la província de Perusa, regió d'Úmbria, amb 3.245 habitants. En ella hi ha la Basílica de Santa Rita de Càssia.

## Evolució demogràfica

* Gràfica d'evolució de Cascia entre 1861 i 2001

## Agermanament

* Monachil, Espanya

## Vegeu també

* Terratrèmol d'Itàlia central de 2016

## Referències

* ↑ Datos proporcionados por el Istituto Nazionale di Statistica. Datos demográficos Arxivat 2017-06-22 a Wayback Machine. (2009)
# Casciana Terme Lari

Casciana Terme Lari és un comune (municipi) de la província de Pisa, a la regió italiana de la Toscana. L'1 de gener de 2018 la seva població era de 12.444 habitants.

## Geografia

Casciana Terme Lari limita amb els municipis de Capannoli, Cascina, Chianni, Crespina Lorenzana, Santa Luce, Ponsacco, Pontedera i Terricciola.

### Subdivisions

El municipi conté dotze frazioni (pobles o llogarets):
* Casciana Alta
* Casciana Terme
* Ceppato
* Cevoli
* Collemontanino
* Lari (seu municipal)
* Lavaiano
* Parlascio
* Perignano
* Sant'Ermo
* San Ruffino
* Usigliano

## Història

El municipi de Casciana Terme Lari va ser creat l'1 de gener de 2014 per la fusió dels antics municipis de Casciana Terme i Lari. La casa de la vila es troba a Lari.

## Referències

* ↑ «Istat» (en italià). [Consulta: 27 gener 2019].
* ↑ «Dal 1 gennaio 2014 nasce il comune di Casciana Terme Lari» (en italià). Comune di Casciana Terme, 20-01-2014. Arxivat de l'original el 19 de març 2020. [Consulta: 27 setembre 2014].
# Cascina

Cascina és un municipi italià, situat a la regió de la Toscana i a la província de Pisa.
Cascina limita amb els municipis de Calcinaia, Collesalvetti, Crespina, Lari, Pisa, Pontedera i Vicopisano.

## Galeria

* Església de Sta. Maria
* Torre cívica
# Cesare Facciani

Cesare Facciani (Torí, 21 de juliol de 1905 - Torí, 29 d'agost de 1938) va ser un ciclista italià, que fou professional entre 1929 i 1933. Va prendre part en els Jocs Olímpics d'Amsterdam de 1928, en què va guanyar la medalla d'or en persecució per equips, fent equip amb Giacomo Gaioni, Mario Lusiani i Luigi Tasselli.

## Palmarès

* 1928
** Medalla d'or als Jocs Olímpics d'Amsterdam en persecució per equips
* 1933
** Vencedor d'una etapa del Giro del Piemont

### Resultats al Giro d'Itàlia

* 1933. 26è de la classificació general

## Referències

* ↑ Cesare Facciani a Cycling Archives

## Enllaços externs

* Fitxa de Cesare Facciani a sitiodeciclismo.net
# Cereixa

«Cereixa» té aquests significats:
* Cereixa, parròquia del municipi d'A Pobra do Brollón, a la província de Lugo.
* Cereixa, entitat de població de la parròquia d'Erbecedo, al municipi de Coristanco, a la província de la Corunya.
* Riu Cereixa, riu de la província de Lugo.
# Challenge Sprint Pro

El Challenge Sprint Pro és una prova ciclista d'exhibició que se celebra a la Ciutat de Quebec abans del Gran Premi Ciclista del Quebec i el Gran Premi Ciclista de Mont-real, al mes de setembre. La primera edició es va celebrar el 8 de setembre de 2011, un any després de la creació de les dues clàssiques canadenques.
En aquesta nova forma de competició sempre hi ha únicament tres o quatre ciclistes corrent alhora. A una distància d'un quilòmetre, els corredors decideixen a l'esprint quins dos passen a la següent ronda. Després de tres rondes, els millors 4 corredors de les eliminatòries prèvies arriben a la final. A cada equip que participa en les competicions UCI WorldTour del Quebec i Mont-real se'ls permet participar amb un corredor. A més, l'organització convida alguns equips de categoria Professional Continental i a dos o tres corredors canadencs (depenent del nombre d'equips convidats) que en la primera edició es van classificar en una prova paral·lela al principi del dia i en la segona van ser escollits sense cap classificació prèvia.

## Palmarès

| Any | Vencedor | Segon | Tercer | Quart |
| 2011 | Michael Mørkøv | Enrique Sanz | Simon Clarke | Robert Hunter |
| 2012 | Zachary Bell | Rémi Pelletier-Roy | Matthew Harley Goss | Michael Matthews |
| 2013 | Bryan Coquard | Giacomo Nizzolo | Moreno Hofland | Aleksei Lutsenko |
| 2014 | Cody Canning | Bryan Coquard | Steele Von Hoff | Eliott Doyle |

## Palmarès per països

| País | Victòries |
| Canadà | 2 |
| Dinamarca | 1 |
| França | 1 |

## Enllaços externs

* Web oficial del Challenge Sprint Pro Arxivat 2011-09-24 a Wayback Machine. (anglès) (francès)
* Web oficial del Challenge Sprint Pro Canadà (2011) Arxivat 2011-10-03 a Wayback Machine. (anglès) (francès)
# Cingles dels Arrevangelis

Els Cingles dels Arrevangelis, és una cinglera del terme municipal de Tremp, del Pallars Jussà, dins de l'antic terme de Sapeira.
Estan situats a prop i al sud-est d'Esplugafreda, en el vessant meridional de la Serra del Codó
# Chamicuro

EL chamicuro és un idioma sud-americà latent (documentat però no utilitzat per cap parlant nadiu) que anteriorment es parlava al Perú per 2 o 8 persones. La llengua la feien servir els chamicuros que eren al voltant de cent persones. Els chamicuros viuen en un afluent del riu Huallaga, al Perú, en una zona anomenada Pampa Hermosa.
Com passa amb totes les llengües natives del Perú, el chamicuro era per defecte una llengua oficial a la zona en què es parla. Els ciutadans han creat un diccionari Chamicuro, però no hi ha nens que parlin l'idioma ja que han canviat al castellà.
Hi ha controvèrsia sobre si l'aguano és el mateix idioma, que un estudi (Ruhlen 1987) diu que ho és, cosa que és qüestionada pels chamicuros (Wise, 1987), tot i que això pot ser per raons culturals i les llengües poden ser realment intel·ligibles, però les diferents persones no es relacionen i mantenen noms i connotacions diferents entre la seva llengua o llengües.

## Fonologia

El chamicuro disposa de 4 vocals: /a, e, i, o, u/, que poden ser llargues o curtes.
Consonants :
| | Bilabial | Alveolar | Palato-alveolar | Retroflexa | Palatal | Velar | Glotal |
| Oclusiva | p | t | | | | k | ʔ |
| Africada | | t͡s | t͡ʃ | ʈʂ | | | |
| Fricativa | | s | ʃ | ʂ | | | h |
| Nasal | m | n | | | ɲ | | |
| Lateral | | l | | | ʎ | | |
| Semivocal | | | | | j | w | |
| Vibrant | | ɾ | | | | | |

## Referències

* ↑ Chamicuro a Ethnologue
* ↑ Chamicuros Arxivat 2021-07-09 a Wayback Machine. a nativeplanet.org
* ↑ Chamicuro a peruecologico.com.pe
* ↑ Ramirez, Henri (2019). Enciclopédia das línguas arawak: acrescida de seis novas línguas e dois bancos de dados. (no prelo)
* ↑ «SAPhon – South American Phonological Inventories» (en anglès). linguistics.berkeley.edu.
# Chaminuka (cràter)

Chaminuka és un cràter sobre la superfície del planeta nan Ceres, situat amb el sistema de coordenades planetocèntriques a -51.44 ° de latitud nord i 145.7 ° de longitud est. Fa un diàmetre de 122 km. El nom va ser fet oficial per la UAI el 15 d'octubre del 2015 i fa referència a Chaminuka, esperit que aporta pluja en temps de sequera de la mitologia xona.

## Referències

* ↑ "Chaminuka (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Chamisal

Chamisal és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 301 habitants.

## Demografia

Segons el cens del 2000, Chamisal tenia 301 habitants, 121 habitatges, i 79 famílies. La densitat de població era de 70,4 habitants per km².
Dels 121 habitatges en un 26,4% hi vivien nens de menys de 18 anys, en un 49,6% hi vivien parelles casades, en un 11,6% dones solteres, i en un 33,9% no eren unitats familiars. En el 31,4% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,18.
Per edats la població es repartia de la següent manera: un 24,6% tenia menys de 18 anys, un 4,7% entre 18 i 24, un 25,9% entre 25 i 44, un 28,6% de 45 a 60 i un 16,3% 65 anys o més.
L'edat mediana era de 40 anys. Per cada 100 dones de 18 o més anys hi havia 94 homes.
La renda mediana per habitatge era de 18.250 $ i la renda mediana per família de 29.286 $. Els homes tenien una renda mediana de 25.357 $ mentre que les dones 15.938 $. La renda per capita de la població era de 8.641 $. Aproximadament el 18,6% de les famílies i el 30,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chamisal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Chamisal». American Fact Finder. Oficina del Cens dels Estats Units, 12-01-2010.
# Fernando Afán de Ribera y Enríquez

Fernando Afán de Ribera y Enríquez, duc d'Alcalá de los Gazules, comte de los Molares i marquès de Tarifa, (Sevilla, 1584 - Villach, 1637) fou un noble i militar espanyol, al servei de Felip III i Felip IV de Castella.
Fill de Fernando Enríquez de Ribera i Beatriz de Moura, es va casar el 1626 amb Ana de Mendoza Sandoval, amb qui no va tenir descendència. Fou cunyat de Pedro Fajardo de Zúñiga y Requesens.
Fou ambaixador a Roma i Virrei de Catalunya del 1619 al 1622, però a la mort de Felip III de Castella el 1621, Francesc d'Erill i Sentmenat dirigí una campanya en contra seu per continuar com a virrei durant el regnat de Felip IV de Castella. Fou nomenat Virrei de Nàpols el 1629, càrrec en el qual estigué fins al 1631, i governador del Milanesat el 1636.

## Referències

* ↑ (castellà) Grandes de España «Alcalá de los Gazules». Arxivat de l'original el 2010-02-10. [Consulta: 25 agost 2008].
* ↑ John Huxtable Elliott, La revolta catalana 1598-1640: un estudi sobre la decadència d'Espanya, p.166
# Asteroide perdut

Els asteroides perduts són aquells asteroides que després d'haver sigut enfrontats, catalogats i estudiats per un breu període, els observadors perden de vista i la pista a causa del curt espai de temps d'observació per a predir amb precisió la seua ubicació futura. Molts dels asteroides descoberts en els inicis de l'estudi de l'espai durant els segles XIX i xx es van perdre i van redescobrir en les dècades de 1980 i 1990, però un gran nombre d'asteroides continuen perduts. Segons algunes opinions són milers, si no desenes de milers els asteroides observats, i que després s'han perdut -no són fàcils de trobar mirant en la direcció prevista amb el telescopi, ja que la incertesa de la seua òrbita és molt gran o són massa febles per a poder detectar-los.
Alguns dels asteroides descoberts a principis del seu estudi "es van perdre" perquè es tenia insuficient informació d'ells per a determinar una òrbita exacta. Sense aquesta informació, els astrònoms no tindrien manera de fer-li un seguiment en un futur pròxim. A vegades, es dona el cas que un nou objecte "recentment descobert" resulta ser el redescobriment d'un altre que estava prèviament perdut, la manera de confirmar-ho és recalculant l'òrbita del "nou objecte" arrere i comparant les seues posicions amb les registrades amb les del suposat objecte perdut. En el cas dels estels, no és fàcil realitzar aquest càlcul arrere a causa de les forces gravitacionals que els afecten així com les esteles de gas que emet el nucli del cometa. No obstant, l'astrònom britànic Brian Marsden, es va especialitzar en el càlcul de tals forces i va predir amb èxit el retorn l'any 1992 del cometa periòdic que estava perdut Swift Tuttle.

## Referències

* ↑ Lost asteroid. (2009). In Encyclopædia Britannica. Consultat el 27 de febrer de 2009, from Encyclopædia Britannica Online: http://www.britannica.com/topic/lost-asteroid
* ↑ '''Asteroids: overview, abstracts, and bibliography''' (2002), per Edward C. Blair, Pàgina 177. Books.google.com [Consulta: 23 juliol 2013].
# Tríglif

El tríglif (τρίγλυφος) és un element arquitectònic del fris a l'ordre dòric, de forma quadrada i situat en l'extrem d'una biga; deu la seva denominació a les tres estries (glifs) que ho recorren en vertical. Alterna amb les mètopes. Solia ser fet de terra cuïta i pintat de color turquesa fosc o negre.
| Tríglif | Triglis al fris del Partenó |

## Referències

* ↑ «Tríglif». Gran Enciclopèdia Catalana. Barcelona: Grup Enciclopèdia Catalana.
# El guardián del paraíso

El guardián del paraíso és una pel·lícula còmica espanyola de 1955 dirigida per Arturo Ruiz-Castillo y Basala i protagonitzada entre altres per Fernando Fernán Gómez i Emma Penella. Mostra un retrat detallat i costumista, del Madrid nocturn dels Àustries en els anys cinquanta.

## Sinopsi

Un sereno de Madrid narra tres històries de les que n'és protagonista: en una ajuda a un poeta alcohòlic a enamorar una xicota, en la segona ajuda una monja a aconseguir una medicina i en la tercera evita un robatori.

## Repartiment

* Fernando Fernán Gómez - Sereno
* José María Rodero - el poeta
* Emma Penella - la monja
* José Isbert - taxista
* Elvira Quintillá - Cecilia
* Antonio Riquelme - El Solomillo
* Félix Dafauce - El Fino
* Rafael Bardem - El Cicatriz

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1955 | Millor actriu secundària | Elvira Quintillá | Guanyadora |

## Referències

* ↑ «LA PANTALLA DE MADRIZ: EL GUARDIÁN DEL PARAÍSO». Arxivat de l'original el 2019-02-28. [Consulta: 27 febrer 2019].
* ↑ «Premios del CEC a la producción española de 1955». CEC. Arxivat de l'original el 2018-01-06. [Consulta: 8 gener 2016].
# GBD

GBD té els següents significats:
* Gran Bundahixn, enciclopèdia del zoroastrisme
* Càrrega mundial de morbiditat (del seu nom en anglès Global Burden of Disease), estudi de la mortalitat mundial
# Galliera

Galliera (en dialecte bolonyès: Galîra) és un comune (municipi) de la Ciutat metropolitana de Bolonya (antiga província de Bolonya), a la regió italiana d'Emília-Romanya, situat uns 30 km al nord de Bolonya.
L'1 de gener de 2018 tenia 5.451 habitants.
Galliera limita amb els municipis de Malalbergo, Pieve di Cento, Poggio Renatico, San Pietro in Casale i Terre del Reno.

## Personatges il·lustres

Josepa de Leuchtenberg (més tard reina de Noruega i Suècia) va ser nomenada duquesa de Galliera per Napoleó I, quan tenia 6 anys, l'any 1813.

## Referències

* ↑ «Resident population on 1st January 2018» (en anglès). ISTAT. [Consulta: 15 febrer 2019].

## Enllaços externs

* Galliera - Lloc web oficial (italià)
# GW170608

GW170608 va ser un senyal d'ones gravitacionals detectat per l'observatori LIGO el 8 de juny de 2017 a les 02:01:16.49 UTC i és el resultat de la fusió de dos forats negres amb una massa de $12_{-2}^{+7}$ i $7_{-2}^{+2}$ masses del sol.

## Detecció de l'esdeveniment

El senyal va ser detectat a les 02:01:16.49 UTC del 8 de juny de 2017 pels dos observatoris LIGO, tot i que l'observatori de Hanford estava realitzant tasques de manteniment i l'alarma automàtica de detecció la va engegar la instal·lació de Livingston. Com que les teines de manteniment a Hanford no van afectar la qualitat de les dades, es va poder recuperar el senyal detectat i tenir dades dels dos observatoris. El senyal va arribar primer al detector de Hanford i 7 mil·lisegons després a la instal·lació de Livingston.
En aquest cas l'observatori VIRGO encara no estava en funcionament i d'aquí la gran incertesa de la posició de la font a l'espai.
Es va llençar un avís pels observadors electromagnètics convencionals al cap de 13 hores i mitja després de l'esdeveniment i donant una regió del cel d'aproximadament 860 graus².

## Origen astrofísic

El senyal GW170608 prové de la fusió de dos forats negres amb una massa de $12_{-2}^{+7}$ i $7_{-2}^{+2}$ masses del Sol a una distància de $340_{-140}^{+140}$ Megaparsecs de distància de la Terra. El forat negre resultat és de 18$18_{-0.9}^{+4.8}$ masses del Sol i l'energia emesa en forma d'ones gravitacionals va ser de $0.85_{-0.17}^{+0.07}$ masses solars. És l'observació en ones gravitacionals de la fusió de dos forats negres amb menys massa feta fins al moment.
S'han detectat de manera indirecta fusions de forats negres de masses similars mitjançant observació de raigs-X. És de suposar que es podrà ampliar el coneixement d'aquests esdeveniments ampliant les dades actuals amb aquesta nova forma de detecció.

## Referències

* 1 2 The LIGO Scientific Collaboration; the Virgo Collaboration; Abbott, B. P.; Abbott, R.; Abbott, T. D. «GW170608: Observation of a 19-solar-mass Binary Black Hole Coalescence». arXiv:1711.05578 [astro-ph, physics:gr-qc], 15-11-2017.
* 1 2 «LIGO and Virgo announce the detection of a black hole binary merger from June 8, 2017». LIGO Lab | Caltech.
* ↑ LIGO «http://www.ligo.org/detections/GW170608.php». GW170608 Factsheet.
* ↑ «LIGO and Virgo announce the detection of a black hole binary merger from June 8, 2017». phys.org.
* ↑ «GCN CIRCULAR» (en anglès), 17/06/08 15:29:26 GMT.